|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **To** **the Top Plus 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 25.** | | ODELJENJE**:** | | DATUM**:** |
| Nastavna tema: | **A visit to a city** | | | |
| Nastavna jedinica: | **Keep our city clean** | | | |
| Tip časa: | obrada | | | |
| Cilj časa: | Usvajanje jezičkih sadržaja koji se odnose na različite načine za očuvanje životne sredine. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - koriste vokabular vezan za očuvanje životne sredine  - razumeju kraći tekst na temu očuvanja životne sredine  - opisuju i upoređuju živa bića, predmete, mesta, pojave, radnje, stanja i zbivanja koristeći jednostavnija jezička sredstva. | | | |
| Međupredmetne  kompetencije: | odgovoran odnos prema zdravlju, odgovorno učešće u demokratskom društvu, učenje, komunikacija, saradnja | | | |
| Oblik rada: | frontalni, individualni, rad u paru | | | |
| Nastavne metode: | dijaloška, demonstrativna, auditivna, metoda pisanja, rad na tekstu | | | |
| Nastavna sredstva: | CD, udžbenik, tabla | | | |
| Korelacija sa drugim predmetima: | srpski jezik i književnost, biologija, ČOS | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (8 minuta) | Provera domaćeg zadatka.  **Udžbenik 40. strana, 1 Vocabulary**  Nastavnik uvodi učenike u temu pitanjem  *What do you do to help the environment?*  Nakon diskusije nastavnik ističe naslov lekcije i objašnjava nepoznate reči. Učenici imaju zadatak da istaknutim rečima dopune rečenice. Sledi usmeno izveštavanje, a nastavnik zatim pušta CD (audio-zapis 6), kako bi učenici provežbali izgovor.  Nastavnik postavlja dodatno pitanje:  *What other things can you do to help protect the environment?*  **IWB opcija:** Provera odgovora se vrši na interaktivnoj tabli. Nastavnik zatim precrtava rečenice, a ostavlja samo slike i odgovore na pitanja. Učenici usmeno pokušavaju da se prisete cele rečenice i njenog značenja. | | | |
| **Glavni deo:**  (27 minuta) | **2 Read**  **A)** Nastavnik ističe fotografije koje prate tekst i podstiče diskusiju pitanjima:  *Which city does the photo show?*  *What do you think Earth Day is?*  *What do you think people celebrate on Earth Day?* itd.  Nastavnik pušta CD (audio-zapis 7), učenici slušaju i podvlače nepoznate reči, koje nastavnik kasnije objašnjava. Nastavnik postavlja dodatna pitanja vezana za tekst:  *Where do people celebrate Earth Day?*  *Where do people put bottles, paper and cans?*  *Do activities take place only on 22nd April?* itd.  **B)** Učenici u paru čitaju pitanja 1-6 i odgovaraju pismeno na njih. Sledi usmeno izveštavanje.  **IWB opcija:** Nastavnik pokreće diskusiju prikazom fotografija, a kasnije prikazuje tekst. Prilikom postavljanja dodatnih pitanja udžbenici su zatvoreni, a nastavnik uklanja tekst sa interaktivne table pomoću interaktivnog softvera.  **Udžbenik 41. strana, 3 Grammar**  Nastavnik ukazuje na građenje komparativa i daje učenicima dovoljno vremena da prouče tabelu, kako bi sami zaključili kako se komparativ gradi. Nastavnik daje dodatna objašnjenja i podstiče učenike da daju svoje primere upotrebe komparativa u rečenicama.Učenici u paru rešavaju rečenice 1-6. Sledi usmena provera odgovora.  **IWB opcija:** Nastavnik dodatno prikazuje odeljak Grammar reference, a provera odgovora se vrši na interaktivnoj tabli.  **4 Listen**  Nastavnik objašnjava učenicima da će čuti radio emisiju o zaštiti životne sredine. Pre slušanja nastavnik postavlja pitanja:  *What are some of the environmental problems in our city / town?*  *Do you do anything to protect the environment?*  *Can you think of anything else that you can do?*  *Do you often use public transport?* itd.  Učenici slušaju CD (audio-zapis 8) i označavaju slike koje se spominju u njemu. Ukoliko je potrebno, nastavnik pušta audio-zapis dva puta. Sledi usmena provera odgovora.  **IWB opcija:** Nastavnik prikazuje na interaktivnoj tabli transkript razgovora i učenici čitaju tekst po ulogama. | | | |
| **Završni deo:**  (10 minuta) | **5 Write**  Nastavnik zapisuje pitanja na tabli:  *How many parks are there in our town / city?*  *How many were there five years ago?*  *Are the streets clean today?*  *Were they cleaner five years ago?*  *Are there many recycling bins?*  *Were there any five years ago?*  Nastavnik deli učenike u parove. Učenici međusobno postavljaju pitanja i odgovaraju na njih. Nastavnik prati tok aktivnosti i pomaže kada je neophodno. Po završetku aktivnosti učenici razmenjuju sveske i međusobno ispravljaju greške. Nekoliko učenika čita svoje odgovore pred razredom. Nastavnik beleži najčešće greške na tabli i daje sugestije za njihovo ispravljanja. Nastavnik pohvaljuje učenike i dopušta učenicima koji nisu završili da aktivnost završe kao deo domaćeg zadatka.  **Domaćí zadatak:** Radna sveska 3c, 34. i 35. strana. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |