|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **To** **the Top Plus 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 8.** | | ODELJENJE**:** | | DATUM**:** |
| Nastavna tema: | **My life** | | | |
| Nastavna jedinica: | **What are you like?** | | | |
| Tip časa: | utvrđivanje | | | |
| Cilj časa: | Utvrđivanje i primena opisnih prideva u opisivanju ličnosti i izraza koji se odnose na izražavanje pripadnosti. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju jednostavnije izraze koji se odnose na posedovanje i pripadnost;  - formulišu jednostavnije iskaze koji se odnose na posedovanje i pripadnost;  - pitaju i kažu šta neko ima/nema i čije je nešto;  - koriste naučeni vokabular u opisivanju ličnosti. | | | |
| Međupredmetne  kompetencije: | odgovorno učešće u demokratskom društvu, komunikacija, učenje, saradnja, rad s podacima i informacijama | | | |
| Oblik rada: | frontalni, individualni, rad u paru | | | |
| Nastavne metode: | demonstrativna, dijaloška, auditivna, rad na tekstu | | | |
| Nastavna sredstva: | CD, udžbenik, tabla | | | |
| Korelacija sa drugim predmetima: | srpski jezik i književnost, ČOS | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (7 minuta) | Provera domaćeg zadatka.  Nastavnik zapisuje na tabli pitanja:  *What do you look like?* i *What are you like?*  Zatim sa jednim učenikom vodi dijalog služeći se ovim pitanjima i ističući razliku u njihovom značenju.  **Udžbenik 16. strana, 1 Vocabulary**  Nastavnik ističe prideve u sklopu vežbanja i objašnjava da se njima opisuje ličnost/ karakter osobe. Nastavnik proverava da li su učenicima poznata značenja datih prideva i objašnjava nepoznate reči, zatim pušta CD (audio-zapis 17), a učenici ponavljaju vežbajući izgovor.  Nastavnik crta na tabli tabelu sa znacima + i -, a učenici izlaze na tablu i raspoređuju prideve u dogovarajuću kolonu u zavisnosti od toga da li su pridevi pozitivni ili imaju negativnu konotaciju. | | | |
| **Glavni deo:**  (30 minuta) | **2 Read**  **A)** Nastavnik ističe naslov teksta i uvodi učenike u temu pitanjima:  *What is it? Where can you see a quiz? Do you like doing quizzes?*  Nastavnik podstiče učenike da usmeno opišu sebe i svoje karakterne osobine, služeći se naučenim pridevima.  Učenici zatim pokušavaju da odgonetnu značenje slike koja prati tekst, a zatim rešavaju kviz zaokružujući odgovor koji ih najbolje opisuje. Ukoliko ima nepoznatih reči, nastavnik ih zapisuje na tabli i objašnjava. Učenici nakon rešavanja kviza sabiraju poene kao što je dato u ključu i pronalaze opis svoje ličnosti. Učenici koji to žele mogu da pročitaju svoj rezultat i opis.  **B)** Nastavnik podstiče sa učenicima diskusiju u vezi za rezultatima kviza, da li se slažu sa rezultatom ili ne i zašto.  **IWB opcija:** Nastavnik prikazuje tekst na interaktivnoj tabli, a učenici izlaze i podvlače prideve u sklopu ključa kviza.  **Udžbenik 17. strana, 3 Grammar**  **A)** Nastavnik najpre proverava da li su i koliko učenici upoznati sa pojmovima *subject pronouns* i *object pronouns*, a zatim daje dodatna objašnjenja u vezi sa upotrebom prisvojnih prideva i prisvojnih zamenica i njihovim mestom u rečenici. Nastavnik odgovara na pitanja učenika, a učenici u paru zatim zaokružuju tačne odgovore u rečenicama. Sledi usmena provera odgovora.  **B) Possessive Case**  Nastavnik zapisuje na tabli rečenicu *Your best friend’s birthday party* i podvlači *‘s.* Nastavnik proverava prethodna znanja učenika kroz diskusiju i daje dodatna objašnjenja za oblik kojim se označava pripadnost istovremeno ističući promene u pisanju kod reči u množini koje se završavaju na *s.*  Učenici individualno rade rečenice 1-4, sledi usmena provera odgovora uobičajeno.  **IWB opcija:** Nastavnik koristi odeljak Grammar reference za dodatna objašnjenja, a provera odgovora se vrši na interaktivnoj tabli.  **4 Vocabulary**  Nastavnik daje učenicima dovoljno vremena da pročitaju rečenice i ukoliko ima nepoznatih reči, nastavnik ih zapisuje na tabli i objašnjava. Učenici dopunjuju rečenice, a zatim usmeno izveštavaju.  **IWB opcija:** Nastavnik prikazuje reči iz vežbanja sa izmešanim slovima. Učenici izlaze na tablu i ređaju slova pravilnim redosledom, formirajući reč. | | | |
| **Završni deo:**  (8 minuta) | **Udžbenik 17. strana, 5 Listen**  Učenici slušaju tri dijaloga, CD (audio-zapis 18) i povezuju imena likova koje čuju sa odgovarajućim pridevima. Sledi usmena provera odgovora.  **IWB opcija:** Nastavnik prikazuje transkript dijaloga, a učenici čitaju tekst po ulogama.  **Domaćí zadatak:** Radna sveska 1d, 12. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |