|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **To** **the Top Plus 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 6.** | | ODELJENJE**:** | | DATUM**:** |
| Nastavna tema: | **My life** | | | |
| Nastavna jedinica: | **Free time** | | | |
| Tip časa: | obrada | | | |
| Cilj časa: | Usvajanje i primena jezičkih sadržaja koji se odnose na slobodne aktivnosti. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju jednostavnije tekstove u kojima se opisuju sposobnosti i umeća;  - razmene pojedinačne informacije i/ili nekoliko informacija u nizu koje se odnose na radnje u sadašnjosti;  - primene naučeni vokabular u razgovoru o slobodnim aktivnostima;  razumeju jednostavnije iskaze koji se odnose na izražavanje dopadanja i nedopadanja i reaguju na njih;  - izraze dopadanje i nedopadanje uz jednostavno obrazloženje. | | | |
| Međupredmetne  kompetencije: | estetička, odgovorno učešće u demokratskom društvu, saradnja, učenje, komunikacija, rad s podacima i informacijama | | | |
| Oblik rada: | frontalni, individualni,rad u grupi | | | |
| Nastavne metode: | rad na tekstu, demonstrativna, dijaloška | | | |
| Nastavna sredstva: | udžbenik, CD, tabla | | | |
| Korelacija sa drugim predmetima: | ČOS, građansko vaspitanje, srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (7 minuta) | Provera domaćeg zadatka.  **Udžbenik 12. strana, 1 Vocabulary**  Nastavnik ističe naslov lekcije i podstiče diskusiju o tome čime se učenici bave u slobodno vreme. Nastavnik zapisuje odgovore učenika na tabli i objašnjava nepoznate reči.  Učenici posmatraju slike i pokušavaju da pogode značenje prikazanih izraza. Nastavnik pušta CD (audio-zapis 12), učenici ponavljaju vežbajući izgovor. Nastavnik postavlja dodatna pitanja podstičući diskusiju *Do you do any of the following in your free time?*  **IWB opcija: Udžbenici su zatvoreni.** Nastavnik prekriva date izraze ispod slika i proverava sa učenicima da li se sećaju značenja na osnovu slika. | | | |
| **Glavni deo:**  (30 minuta) | **2 Read**  **A)** Nastavnik pita učenike da opišu fotografiju koja prati tekst i proverava da li se učenici sećaju imena likova. Učenici zatim pogađaju o čemu se radi u tekstu koji sledi, a nastavnik daje dodatna objašnjenja u vezi sa terminima *youth clubs, portrait, landscape.*  Nastavnik pušta CD (audio-zapis 13). Učenici prate tekst u udžbeniku i podvlače nepoznate reči, koje nastavnik kasnije objašnjava. Nastavnik postavlja dodatna pitanja proveravajući razumevanje pročitanog teksta *Where are the children? Does Nat like art?* itd.  Nastavnik deli učenike u grupe od po troje učenika i poziva ih da odglume dijalog pred razredom. Nastavnik pohvaljuje učenike.  **IWB opcija:** Udžbenici su zatvoreni. Nastavnik prikazuje samo fotografiju koja prati tekst, postavljajući pitanja u vezi sa njom, a tek kasnije prikazuje i tekst i pušta audio-zapis u sklopu interaktivnog DVD-ja.  **B)** Učenici u paru čitaju rečenice vezane za tekst i ispravljaju ih. Sledi usmeno izveštavanje.  **Udžbenik 13. strana, 3 Grammar**  Nastavnik daje učenicima nekoliko minuta da prouče tabelu, a zatim podseća učenike na upotrebu i građenje glagolskog vremena *Present Progressive.* Nastavnik podstiče učenike da navedu svoje primere rečenica, a zatim na osnovu primera u udžbeniku ističe razliku između upotrebe *Present Simple* i *Present Progressive.* Učenici pronalaze primere upotrebe datih vremena u tekstu, podvlače ih i čitaju pojedinačno.  Učenici u paru dopunjuju rečenice odgovarajućim oblikom glagola. Sledi usmena provera odgovora.  **IWB opcija:** Nastavnik dodatno prikazuje odeljak Grammar reference pomoću interaktivnog DVD-ja, a provera odgovora se vrši na interaktivnoj tabli.  **4 Vocabulary**  Učenici dopunjuju rečenice odgovarajućim rečima. Sledi usmeno izveštavanje. | | | |
| **Završni deo:**  (8 minuta) | **5 Speak**  **Udžbenik 103. i 107. strana**  Učenici rade u paru. Učenik A posmatra 103. stranu u udžbeniku, a učenik B 107. Učenici međusobno postavljaju pitanja u vezi sa slikom, pokušavajući da pronađu 5 razlika. Sledi usmeno izveštavanje.  **IWB opcija:** Provera odgovora se vrši prikazom slike na interaktivnoj tabli i zaokruživanjem razlika.  **Domaćí zadatak:** Radna sveska 1b, 8. i 9. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |