|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **To** **the Top Plus 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 44.** | | ODELJENJE**:** | | DATUM**:** |
| Nastavna tema: | **Danger** | | | |
| Nastavna jedinica: | **Get the first-aid kit** | | | |
| Tip časa: | obrada | | | |
| Cilj časa: | Usvajanje jezičkih sadržaja za opisivanje događaja u prošlosti upotrebom *Present Perfect Simple* i *Past Simple* u usmenoj i pismenoj komunikaciji. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju jednostavniji tekst na temu putovanja  - opisuju događaje u prošlosti upotrebom *Present Perfect Simple* i *Past Simple*  - odgovaraju na postavljena pitanja služeći se odgovarajućim konstrukcijama. | | | |
| Međupredmetne  kompetencije: | odgovorno učešće u demokratskom društvu, odgovoran odnos prema okolini, učenje, saradnja, komunikacija | | | |
| Oblik rada: | frontalni, individualni, rad u paru i u grupi | | | |
| Nastavne metode: | demonstrativna, dijaloška, rad na tekstu, metoda pisanja | | | |
| Nastavna sredstva: | računar, projektor, CD, tabla, udžbenik | | | |
| Korelacija sa drugim predmetima: | srpski jezik i književnost, ČOS | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.    Nastavnik putem projektora prikazuje učenicima sliku prve pomoći i pita ih šta vide na slici i mogu li da imenuju neke od prikazanih predmeta, kao i neka dodatna pitanja kojima ih uvodi u temu časa.  *Have you got a first-aid kit at home or at school?*  *Have you ever had an accident and used a first-aid kit?* | | | |
| **Glavni deo:**  (30 minuta) | **Udžbenik 64. strana, 1 Vocabulary**  **A)** Učenici posmatraju slike i povezuju ih sa rečima. Nastavnik objašnjava nepoznate reči, a zatim sledi usmena provera odgovora. Nastavnik pušta CD (audio-zapis 33), kako bi učenici proverili odgovore.  **IWB opcija:** Provera odgovora se vrši tako što učenici povezuju reči sa slikama na interaktivnoj tabli.  **B)**  Učenici u paru čitaju rečenice i zaokružuju tačne odgovore. Sledi usmeno izveštavanje. Ukoliko ima nepoznatih reči, nastavnik ih objašnjava.  **2 Read**  **A)** Nastavnik pita učenike šta vide na slici i da predvide sadržaj teksta, a zatim pušta CD (audio-zapis 34). Učenici slušaju, prate tekst u udžbenicima i podvlače nepoznate reči, koje nastavnik kasnije objašnjava.  Nastavnik postavlja pitanja kojima proverava razumevanje pročitanog teksta.  *Who thinks the school trip is boring?*  *What happened to Julie?*  *When did a bee sting Julie the first time?*  *What has the bee left in Julie’s arm?*  Nastavnik se nadovezuje na tekst pitanjima.  *Has a bee ever stung you?*  *How did it happen?*  *What did you do?*  **B)** Učenici u paru čitaju pitanja 1-5 i pismeno odgovaraju na pitanja, a zatim usmeno izveštavaju.  Nastavnik deli učenike u grupe, kako bi pročitali tekst po ulogama, a zatim jedna grupa glumi prikazani tekst pred razredom.  **IWB opcija**: Nastavnik koristi softver za interaktivnu tablu da dodatno zumira detalje u udžbeniku za koje postavlja pitanja.  **C)** Učenici u manjim grupama diskutuju o temama datim u vežbanjima, a zatim nekoliko učenika usmeno izlažu svoje stavove pred razredom.  **Udžbenik 65. strana, Grammar**  Nastavnik podstiče učenike da pročitaju rečenice i pokušaju da uoče razliku u njihovom značenju. Nastavnik daje dodatna objašnenja u vezi sa razlikom u upotrei *Present Perfect Simple* i *Past Simple*, sa akcentom na priloške odredbe za vreme, zatim daje dodatne primere rečenica gde uvodi *already* i *yet*.  Nastavnik ohrabruje učenike da navedu svoje primere rečenica, a učenici zatim u paru zaokružuju tačne odgovore u rečenicama, a zatim usmeno izveštavaju.  **IWB opcija*:*** Nastavnik dodatno koristi odeljak *Grammar reference*, a provera odgovora se vrši na interaktivnoj tabli.  **4 Speak**  Nastavnik deli učenike u parove. Učenik A otvara 103. a učenik B 107. stranu u udžbeniku. Ukoliko ima nepoznatih reči, nastavnik ih objašnjava. Učenici treba naizmenično da postavljaju pitanja koristeći *Present Pefect Simple* u vezi sa aktivnostima iz tabele, a u odgovorima treba da koriste *Past Simple ili Going to* kontrukciju. Nastavnik prati tok aktivnosti i pomaže učenicima kada je neophodno. Nekoliko učenika izvodi aktivnost pred razredom. | | | |
| **Završni deo:**  (10 minuta) | **5 Write**  Učenici imaju zadatak da individualno opišu jedno svoje kraće putovanje, odgovarajući na pitanja data u vežbanju, služeći se naučenim konstrukcijama.  Po završetku pisanja učenici razmenjuju svoje sastave sa parom i međusobno ispravljaju eventualne greške. Nekoliko učenika čita svoje sastave pred razredom.  **Domaći zadatak:** Radna sveska 5b, 56. i 57. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |