|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **To** **the Top Plus 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 53.** | | ODELJENJE**:** | | DATUM**:** |
| Nastavna tema: | **Nowadays** | | | |
| Nastavna jedinica: | **In fashion** | | | |
| Tip časa: | obrada | | | |
| Cilj časa: | Učenici će na kraju časa umeti da govore o odeći i da izraze dopadanje i nedopadanje prema određenim odevnim predmetima. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - koriste vokabular koji se odnosi na odeću  - razumeju jednostavnije izraze koji se odnose na količinu i cenu;  - pitaju i saopšte koliko nečega ima/nema, koristeći jednostavnija jezička sredstva  - koriste izraze *too/enough* i *one/ones* u opisivanju predmeta. | | | |
| Međupredmetne  kompetencije: | estetička, učenje, saradnja, komunikacija, digitalna | | | |
| Oblik rada: | frontalni, individualni, rad u paru | | | |
| Nastavne metode: | demonstrativna, dijaloška, rad na tekstu | | | |
| Nastavna sredstva: | udžbenik, CD, tabla | | | |
| Korelacija sa drugim predmetima: | srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Nastavnik sa učenicima vrši analizu testa sa prethodnog časa, daje povratne informacije o pojedinačnim zadacima, ukazajući na najčešće greške učenika, sa ciljem uspešnijeg usvajanja obrađenog gradiva. | | | |
| **Glavni deo:**  (35 minuta) | **Udžbenik 73. strana**  Nastavnik objašnjava izraz *nowadays* i eventualne nepoznate reči, a zatim ističe sadržaj i ciljeve predstojeće nastavne teme pomoću odeljaka *In this module you will find* i *Objectives*.  **IWB opcija:** Nastavnik koristi softver za interaktivnu tablu za zumiranje slika i prikaz stranica na kojima se one nalaze u okviru 6. nastavne teme u udžbeniku.  **Udžbenik 74. strana, 1 Vocabulary**  Nastavnik objašnjava izraz *in fashion*, a zatim postavlja učenicima pitanja vezana za temu časa.  *What clothes are in fashion?*  *What clothes do you usually wear?*  *What are your favourite clothes?*  *How often do you go shopping?*  *Do you go alone, with your parents/friends?*  Učenici imenuju odevne predmete sa slika, koji su im poznati, a nastavnik objašnjava ostale nepoznate reči. Učenici povezuju reči sa slikama, a zatim čitaju svoje odgovore. nastavnik pušta CD 3 (audio-zapis 2), kako bi učenici provežbali izgovor.  **IWB opcija:** Provera odgovora se vrši na interaktivnoj tabli. Učenici izlaze na tablu i povezuju slike odevnih predmeta, kojima bi sačinili svoju idealnu odevnu kombinaciju, a zatim usmeno saopštavaju svoj izbor.  **2 Read**  **A)** Učenici posmatraju fotografiju koja prati tekst, a zatim biraju jedan od ponuđenih odgovora na pitanje *Which of the following do you think the girl on the left will wear?*  Nastavnik pušta CD 3 (audio-zapis 3), učenici slušaju i podvlače nepoznate reči u tekstu, koje nastavnik objašnjava i proveravaju tačnost svojih odgovora sa početka aktivnosti. nastavnik dodatnim pitanjima proverava razumevanje pročitanog teksta.  *What’s in fashion?*  *What isn’t in fashion?*  *What did Celia buy this morning?*  *What is Angela going to wear tonight?*  Nastavnik deli učenike u parove i daje im dovoljno vremena da osmisle sličan dijalog, a zatim učenici glume pred razredom.  **B)** Učenici čitaju date rečenice i upisuju odgovarajuće prvo slovo imena osobe iz teksta. Sledi usmeno izveštavanje.  **IWB opcija:** Provera odgovora se vrši na interaktivnoj tabli.  **Udžbenik 75. strana, 3 Grammar**  **A) Too/ Enough** Nastavnik podstiče učenike da pročitaju primere u tabeli, a zatim na osnovu njih zajedno sa učenicima dolazi do zaključka kada se koriste *too* i *enough*. Nastavnik podstiče učenike da navedu svoje primere rečenica, a zatim učenici u paru dopunjuju rečenice odgovarajućim rečima. Sledi usmena provera odgovora.  **B) One/Ones** Nastavnik ističe značenja *one/ones* na osnovu primera u udžbeniku, kao i izgovor datih reči. Učenici pronalaze primere upotrebe u tekstu iz 2. vežbanja, a zatim dopunjuju date rečenice odgovarajućim rečima. Sledi usmena provera odgovora.  **IWB opcija:** Nastavnik prikazuje odeljak *Grammar reference* pomoću interaktivne table. Učenici zaokružuju primere upotrebe naučenih konstrukcija u tekstu prikazanom pomoću interaktivne table, a provera odgovora se takođe vrši na interaktivnoj tabli.  **4 Listen**  Učenici imaju zadatak da slušaju 4 kratka dijaloga i da na osnovu slušanja upišu po jednu reč. Sledi usmena provera odgovora.  **IWB opcija:** Provera odgovora se vrši na interaktivnoj tabli, a zatim nastavnik prikazuje transkript dijaloga, koje nekoliko učenika čita glasno. | | | |
| **Završni deo:**  (5 minuta) | **5 Speak**  Učenici u parovima vode razgovor na temu mode i oblačenja, služeći se primerima u vežbanju. nastavnik prati tok aktivnosti i pomaže kada je neophodno, a zatim nekoliko parova učenika izvodi aktivnost pred razredom.  **Radna sveska:** 6a, 66. i 77. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |